ร้าน Black Canyon ปกติจะขึ้นชื่อเรื่องกาแฟที่หอม กลมกล่อมและอาหารที่รสชาติใช้ได้ แต่วันนี้ลองมาชิมของหวานจากร้านนี้ดู เพราะอยากลองอะไรใหม่ๆบ้าง เลยลองสั่ง Honey Toast with banana มาลองชิมดูว่า คุณภาพค่อนข้างดี ตัวขนมปังหนานุ่ม แต่ตัวเนยยังไม่ค่อยซึมเข้าขนมปังเท่าไร บางจุดออกจะจืดๆไปนิดหน่อย ทานคู่กับกล้วยหอมและไอศกรีมวานิลลา รสชาติความหวานไปช่วยตัดความเค็มของเนยได้ดี รสชาติใช้ได้ แต่ยังไม่อร่อยถึงที่สุด